ยูเนี่ยนเพย์บุกไทยใช้อี-เพย์เมนต์เยอะ
ยูเนี่ยนเพย์เกาะกระแสอี-เพย์เมนต์ ขยายเครือข่ายการชาระเงินในไทย เพิ่มพันธมิตรออกบัตรเดบิตชิปการ์ดผ่านแบงก์เป็น 7 แห่ง
22 มิ.ย. 2559

ยูเนี่ยนเพย์เกาะกระแสอี-เพย์เมนต์ ขยายเครือข่ายการชาระเงินในไทย เพิ่มพันธมิตรออกบัตรเดบิตชิปการ์ดผ่านแบงก์เป็น 7 แห่ง
นายเหวินฮุ่ย หยาง ผู้จัดการทั่วไป ประจำภูมิภาคเอเชียตะวันออกเฉียงใต้ บริษัท ยูเนี่ยนเพย์ อินเตอร์เนชั่นแนล (UPI) เปิดเผยว่า บริษัทจะใช้โอกาสที่ประเทศไทยใช้ระบบชาระเงินแห่งชาติ (เนชั่นแนล อี-เพย์เมนต์) ลดการใช้เงินสด เป็นจุดแข็งในการขยายฐานบัตรเครดิตและบัตรเดบิตชิปการ์ดที่ชาระเงินด้วยเครือข่ายการชาระเงินระหว่างประเทศของยูเนี่ยนเพย์ ทั้งในไทยและภูมิภาคเอเชียตะวันออกเฉียงใต้ให้เติบโตมากขึ้น จากปัจจุบันที่มีฐานบัตรทุกประเภทในภูมิภาครวมไทยอยู่ประมาณ 9 ล้านใบ จากทั่วโลกมีผู้ถือบัตรใน 40 ประเทศ รวม 5,400 ล้านใบ
"ปัจจุบันฐานบัตรของเราในไทย ยังน้อย แต่อัตราการเติบโตสูงมาก โดยเฉพาะเมื่อไทยมีเนชั่นแนล อี-เพย์เมนต์ แนวโน้มการขยายตัวยิ่งสูงขึ้นเป็นเลข 2 หลัก ผู้บริโภคที่ถือบัตรของยูเนี่ยนเพย์สามารถใช้ได้ที่ร้านเซเว่นอีเลฟเว่น รวมถึงร้านค้าอื่นๆ ได้มากถึง 80-90% ของจำนวนร้านค้าที่รับบัตรในไทย ส่วนหนึ่งเพราะค่าบริการที่เราคิดกับร้านค้าไม่สูง" นายเหวินฮุ่ย กล่าว
นอกจากนี้ ยังร่วมกับธนาคารพาณิชย์พันธมิตรอีก 2 ราย คือ ธนาคารเกียรตินาคินและธนาคารแลนด์ แอนด์ เฮ้าส์ เพื่อให้บริการออกบัตรยูเนี่ยนเพย์ในประเทศไทย จากเดิมที่มีพันธมิตร 5 แห่ง ประกอบด้วย ธนาคารกรุงเทพ ธนาคารแห่งประเทศจีน ธนาคารไอซีบีซีไทย ธนาคารกสิกรไทย และธนาคารกรุงไทย รวมเป็น 7 แห่ง
ปัจจุบันยูเนี่ยนเพย์หันมาให้บริการหักระบบชาระเงินผ่านบัตรที่เป็นการทำรายการชาระค่าสินค้าและบริการด้วยบัตรเดบิตที่ออกในไทยและใช้จ่ายในประเทศ (Local Switching) มากขึ้น โดยเมื่อเดือน พ.ค.ที่ผ่านมาก็ร่วมกับธนาคารกรุงเทพออกบัตรเดบิตใบแรกที่หักชาระเงินผ่านบริษัท ไทย เพย์เมนต์ เน็ตเวิร์ก หรือ TPN ถือหุ้นกับธนาคารกรุงเทพรายละ 50% จากเดิมที่เป็นเพียงผู้ให้บริการหักชาระเงินระหว่างประเทศเท่านั้น